《梦王行父并寄薛素卿二首 其二》
明代·胡应麟

天街何处问平康，不捲珠帘见画堂。粉面三千回薛媛，朱颜十画侍王昌。

名驹蹀躞黄金勒，乳燕呢喃白玉梁。斟酌章台人在否，罗巾犹护百花香。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。